साथी फाइटर ने फोटो शेयर की, कहा- मस्क की पावर और स्किल से प्रभावित हूं
मेटा के CEO मार्क जुकरबर्ग और टेस्ला के CEO एलन मस्क की केज फाइट होने वाली है। इस फाइट से पहले एलन मस्क पॉपुलर पॉडकास्टर और AI रिसर्चर लेक्स फ्रिडमैन के साथ ट्रेनिंग ले रहे हैं। इसकी तस्वीर फ्रिडमैन ने ट्विटर पर शेयर की है। Elon Musk training for fight against Mark Zuckerberg
टेस्ला के CEO एलन मस्क और मेटा के CEO के बीच होने जा रही केज फाइट चर्चा में है। मस्क ने इस फाइट के लिए ट्रेनिंग शुरू कर दी है। ट्रेनिंग की फोटोज सामने आई हैं। इनमें वो पॉपुलर पॉडकास्टर और AI रिसर्चर लेक्स फ्रिडमैन के साथ लड़ रहे हैं। फ्रिडमैन ने ही तस्वीरें ट्विटर पर शेयर कीं और लिखा- मस्क की पावर से प्रभावित हूं।
मस्क ने पिछले दिनों ट्विटर पर जुकरबर्ग को फाइट का चैलेंज दिया था। जुकरबर्ग ने इसे स्वीकार कर लिया था। फ्रिडमैन दोनों के साथ ट्रेनिंग कर चुके हैं और उन्होंने इसके फोटो और वीडियो अपने ट्विटर हैंडल पर ये शेयर किए हैं।
मस्क के साथ फ्रिडमैन की ट्रेनिंग का फोटो
जुकरबर्ग के साथ फ्रिडमैन की ट्रेनिंग की तस्वीर...
केज फाइट का चैलेंज कैसे शुरू हुआ और ये कहां होगी...
मस्क स्ट्रीट फाइटर और जुकरबर्ग जु-जित्सू चैंपियन
52 वर्षीय मस्क साउथ अफ्रीका में बड़े हुए हैं। मस्क ने बताया था कि साउथ अफ्रीका में उन्होंने रियल हार्ड-कोर स्ट्रीट फाइट्स में हिस्सा लिया। 39 साल के जुकरबर्ग एक एस्पिरेशनल MMA फाइटर हैं, जिन्होंने पहले ही जु-जित्सु टूर्नामेंट जीते हैं। उन्होंने हाल ही में मर्फ चैलेंज वर्कआउट को 40 मिनट से कम समय में पूरा किया था।
दोनों के साथ ट्रेनिंग कर चुके फाइटर ने क्या कहा...
मस्क की ट्रेनिंग की तस्वीरें शेयर करने वाले फ्रिडमैन ने लिखा- मैंने कुछ घंटों के लिए एलन मस्क के साथ ट्रेनिंग सेशन किया। मैं उनकी स्ट्रेंथ, पावर और स्किल से बेहद प्रभावित हूं। एलन और मार्क को मार्शल आर्ट करते हुए देखना वास्तव में प्रेरणादायक है। अगर दोनों मार्शल आर्ट की ट्रेनिंग करें तो ये दुनिया के लिए बेहतर होगा। पर ये ट्रेनिंग फाइट के लिए ना हो।
फ्रिडमैन ने जुकरबर्ग के साथ जु-जित्सू की ट्रेनिंग की थी, लिखा था- ये मेरे और मार्क जुकरबर्ग जु-जित्सु की ट्रेनिंग का वीडियो है। मैं एलन मस्क के साथ भी ट्रेनिंग के लिए उत्सुक हूं।'
जु-जित्सरू और केज फाइट क्या है?
जु-जित्सु अनआर्म्ड कॉम्बैट और फिजिकल ट्रेनिंग की जापानी तकनीक है। केज फाइट में दो फाइटर एक पिंजरे के भीतर लड़ते हैं। फाइटर कई फाइटिंग टेक्नीक्स का इस्तेमाल करते हैं। इसमें मार्शल आर्ट के मिक्स्ड टाइप जैसे बॉक्सिंग, कुश्ती, जूडो, जु जित्सु, कराटे, मय थाई जैसी तकनीकों का इस्तेमाल होता है।